**HAJMÁS KÖZSÉG ÖNKORMÁNYZATA**

**ADATVÉDELMI INCIDENSKEZELÉSI SZABÁLYZATA**

ÁLTALÁNOS TÁJÉKOZTATÁS

**A Hajmás Község Önkormányzata (továbbiakban: Adatkezelő) polgármestere az Adatkezelő által kezelt személyes adatokkal összefüggésben felmerülő adatvédelmi incidens során** - az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 rendeletében (továbbiakban: GDPR, ill. az információs önrendelkezési jogról és az információszabadságról szóló 2011. évi CXII. törvényben (továbbiakban: Infotv.) foglaltakra figyelemmel **– alkalmazandó szabályokat az alábbiakban határozza meg.**

1. A Szabályzat célja

A Szabályzat célja, hogy az Adatkezelő által kezelt személyes adatokkal összefüggésben bekövetkezett adatvédelmi incidensek kezelésére vonatkozó egységes szabályokat és intézkedéseket valamennyi ügyintéző megismerje és alkalmazza.

Bekövetkezett incidens esetén az okok feltárása, a felelősség megállapítása az alábbiakban szabályozott módon történjen.

A Szabályzat célja továbbá az adatvédelmi incidensből eredő hátrányos következmények mérséklését célzó intézkedések meghatározása és végrehajtása, az adatbiztonság helyreállításának megtétele, mely által további incidens bekövetkezése is megelőzhető.

1. A Szabályzat hatálya

A szabályzat területi hatálya kiterjed az Adatkezelő valamennyi szervezeti egységére.

A Szabályzat személyi hatálya kiterjed az Adatkezelő által foglalkoztatott valamennyi közalkalmazottra, ügykezelőre, valamint munkaviszony keretében ill. munkavégzésre irányuló egyéb jogviszonyban álló személyekre (továbbiakban: ügyintéző).

A szabályzatot szükséges megismerni és alkalmazni azon személyeknek is, akik az Adatkezelő részére vállalkozási, vagy megbízási szerződés keretében szolgáltatást nyújtanak és tevékenységük során az Adatkezelő adatvagyonához hozzáférnek.

A Szabályzat tárgyi hatálya kiterjed az Adatkezelő által kezelt adatok teljes körére, függetlenül azok keletkezési, felhasználási, feldolgozási és megjelenési formájától.

1. Fogalmak

Adatvédelmi incidens Infotv. 3. § 26. pontja értelmében “az adatbiztonság olyan sérelme, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, módosítását, jogosulatlan közlését, vagy az azokhoz való jogosulatlan hozzáférést eredményezi;”

Információbiztonsági elv szerinti kategóriák:

* **titoksértés:** személyes adatok jogosulatlan vagy véletlen közlése, illetve az ilyen adatokhoz való jogosulatlan vagy véletlen hozzáférés;
* **sértetlenségi adatsértés:** személyes adatok jogosulatlan vagy véletlen módosítása;
* **hozzáférhetőségi adatsértés:** személyes adatokhoz való hozzáférés véletlen, vagy jogosulatlan elvesztése vagy a személyes adatok véletlen, vagy jogosulatlan megsemmisítése.

## 

## Az adatvédelmi incidens bejelentése

Az ügyintézők kötelesek adatvédelmi incidens észlelése esetén, azt azonnal, de legkésőbb 24 órán belül a polgármesternek és az adatvédelmi tisztviselőnek (DPO) bejelenteni.

Az Adatkezelőnek döntést kell hoznia arról, hogy az adatvédelmi incidenssel kapcsolatosan az általános adatvédelmi rendelet 33. cikke alapján terheli-e jelentéstételi kötelezettség. Bizonyossággal meg kell győződni arról, hogy az incidens következtében a személyes adatok veszélybe kerültek-e, mely valószínűsíthetően kockázattal bír a természetes személyek jogaira és szabadságaira nézve.

Amennyiben az Adatkezelőt jelentéstételi kötelezettség terheli, az adatvédelmi tisztviselő a jelentést úgy készíti elő a polgármester részére, hogy a jelentés megtételére az adatvédelmi incidens észlelését követő 72 órán belül sor kerülhessen.

Az Adatkezelő az adatvédelmi incidenst a tudomására jutásától számított 72 órán belül bejelenti a Nemzeti Adatvédelmi és Információszabadság Hatóságnak.

Nyilvántartás; bejelentendő adatok tartalma

Amennyiben az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve, akkor a Szervezet saját nyilvántartásába veszi.

Az incidensről az Adatkezelő nyilvántartást vezet, függetlenül attól, hogy kell – e jelenteni a NAIH felé vagy sem, minden esetben regisztrálni kell a GDPReg szofverben, mely a következő adatokat tartja nyilván:

* incidens dátuma,
* incidens időtartama,
* incidens leírása,
* érintett személyes adatok kategóriája,
* érintettek száma, köre,
* adatok mennyisége,
* lehetséges következmény, kockázat,
* az adatvédelmi incidens orvoslására tett intézkedések,
* értesítések.

## Az érintettek tájékoztatása

GDPR 34. cikk (1) bekezdés “Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az Adatkezelő indokolatlan késedelem nélkül tájékoztatja az érintettet az adatvédelmi incidensről.”

Tájékoztatás az érintett részére:

* incidens jellegének leírása,
* az adatvédelmi tisztviselő vagy egyéb kapcsolattartó neve és elérhetőségei,
* az incidens valószínűsíthető következményeinek ismeretetése,
* az Adatkezelő által az incidens orvoslására tett, vagy tervezett intézkedés ismertetése, beleértve adott esetben az incidensből eredő hátrányos következmények enyhítését célzó intézkedéseket is.

Az érintettek tájékoztatásáról az észszerűség keretei között a lehető legrövidebb időn belül gondoskodni kell.

Az Adatvédelmi Incidenskezelési Szabályzat hatálybalépésének időpontja: 2020. március 01.

---------------------------------------

Török Sándor polgármester

## Folyamatábra az adatvédelmi incidens észlelésétől az incidens lezárásáig

Az Adatkezelő tudomást szerez az adatvédelmi incidensről, és felméri az egyéneket érintő kockázatot.

Nem

Az incidens valószínűsíthetően kockázattal jár-e az érintettek jogaira és szabadságaira

Nem szükséges bejelentést tenni a NAIH felé, az érinetteket sem kell értesíteni.

Az észlelést követően 72 órán belül bejelentést kell tenni a NAIH felé.

Igen

A GDPR 33. cikk (5) bekezdése értelmében minden incidenst nyilvántartásba kell venni.

Nem

Igen

Értesíteni kell az érintett egyéneket, és szükség esetén tájékoztatni őket az incidens következményeivel szembeni védekezés végrehajtható intézkedésekről.

**TUDOMÁSULVÉTEL IGAZOLÁSA**

A Hajmás Község Önkormányzata Incidenskezelési szabályzat tartalmát megismertem. A személyes adatok kezelése során tudomásomra jutott incidensről azonnal, de legkésőbb 24 órán belül jelentést teszek a szervezet vezetőjének, és az adatvédelmi tisztviselőnek.

|  |  |  |  |  |
| --- | --- | --- | --- | --- |
| NÉV | MUNKAKÖR | DÁTUM | ALÁÍRÁS | Megjegyzés |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |